Keri tuletorn

Keri tuletorn (varem ka Kokskäri tuletorn)Eesti entsüklopeedia, 12. kd., lk. 216 on tuletorn Soome lahes Keri saarel. Selle geograafilised koordinaadid on .

Tuli on merepinnast umbes 31 meetri kõrgusel. Tuletorn on 28 meetri kõrgune.

Praegune tuletorn rajati 1858. aastal. See on laternaruumi ja kõrgel asetsevat rõduga punane silindriline metalltorn kivist silindrilisel alusel, niinimetatud karahvinil. Tänapäeval kindlustab tuletorni plinkimist päikesepatareidest saadav energia. Tule tööd juhib arvuti.

 Ajalugu 
Esimene, puidust tuletorn alustas Keri saarel tööd 1719. 1803 ehitati tuletorni tänapäevani säilinud kivialus ja sellele tuleruumiga puittorn. Metallist pealisehitis paigaldati 1857.

pisi|Keri tuletorn ja seda ümbritsevad hooned (2008)
1906–1912 kasutati esimest korda maailmas kohalikku maagaasi valguse tekitamiseks tuletornis.

Aastal 1990 varises kokku tuletorni põhjasein. 1996 kindlustati varisenud torn edaspidiste varingute vastu terasvitstega.

2002. aastal lahkus saarelt viimane majakavaht."Kolm aastat kestnud Keri tuletorni taastamistööd jõudsid lõpule" ERR, 2. mai 2024

2007. aasta juulist töötab tornis avalik veebikaamera ja juulis 2009 lisandus ilmajaam, mis saadab oma andmed samuti veebi.

2022–2024 viidi 1,5 miljoni euro eest läbi tuletorni restaureerimine."Keri tuletorni restaureerimine on jõudnud lõpusirgele" ERR, 21. august 2023

pisi|Tornituli
 Tule omadused 
Tuletorni tipus põleb pimedal ajal aasta läbi valge tuli järgmise tsükliga: 13 sekundit pime ja 2 sekundit valge.

Tuli ei ole sektoriteks jagatud, vaid paistab igas suunas. Tuli on näha 11 meremiili kaugusele.

 Postmargid ja esimese päeva ümbrik 
1983. aastal andis NSV Liit välja Keri tuletorniga postmargi.

Eesti Post andis 15. jaanuaril 2003 välja Keri tuletorniga postmargi ja esimese päeva ümbriku.

 Pilte 

 Viited 

 Välislingid 




Kategooria:Eesti tuletornid
Kategooria:Viimsi vald